62019CO0108_INF
Определение на Съда (десети състав) от 14 януари 2021 г. —Krakvet
(Дело C‑108/19) (
1
)
„Преюдициално запитване — Член 99 от Процедурния правилник на Съда — Обща система на данъка върху добавената стойност (ДДС) — Директива 2006/112/ЕО — Член 33 — Определяне на мястото на облагаемите сделки — Доставка на стоки с превоз — Доставка на стоки, изпращани или превозвани от или от името на доставчика — Продажба чрез интернет сайт — Договор за превоз на стоките, сключен от клиента с дружество, предложено от доставчика“
Хармонизация на данъчните законодателства — Обща система на данъка върху добавената стойност — Доставка на стоки — Място на облагаемите сделки — Доставка на стоки с превоз — Договор за превоз, сключен между купувача и превозвача — Доставчик, който препоръчва превозвач, но оставя свободния избор на клиента — Превозване или изпращане от или от името на доставчика — Понятие — Стоки, превозени или изпратени от доставчик, който има първостепенна роля в съществените етапи на доставката — Включване
(член 33 от Директива 2006/112 на Съвета)
(вж. т. 48 и диспозитива)
Диспозитив
Член 33 от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че когато става дума за стоки, които установен в държава членка доставчик продава на клиенти в друга държава членка чрез интернет сайт, като за целите на доставянето на стоките клиентите в съответствие с предлаганите от доставчика възможности за изпращане избират предложено на сайта дружество, с което да сключат договор, отделен от свързващия ги с доставчика договор за покупката на стоките, въпросните стоки следва да се смятат за превозени „от или от името на доставчика“ по смисъла на член 33, когато ролята на доставчика е първостепенна, що се отнася до инициативата и до организацията на съществените етапи на превоза на посочените стоки, което запитващата юрисдикция трябва да провери, като вземе предвид всички релевантни обстоятелства по спора в главното производство.
(
1
)	ОВ C 172, 20.5.2019 г.